نادره امين

نادره( نادرة امين مصطفى) مطربه وملحنة مصريه قديمه من ام لبنانية,اتولدت فى 17 يوليه سنة 1906 فى حى عابدين بالقاهرة، واتوفت المطربة نادرة أمين فى 24 يوليه 1990

عاصرت المطربة والملحنة المصرية، نادرة أمين، كوكبة من رواد الغناء والتمثيل وغنت قصائد لخليل مطران والعقاد وابن الفارض.

وولدت نادرة فى 7 يوليه 1906 فى حى عابدين لأب مصرى من رشيد بالبحيرة فيما كانت أمها لبنانية الأصل، وعشان كدا فيه كتير اعتقدوا أن نادرة شامية، ولما اتوفت أمها كان عمر نادرة سنتين وسافر والدها لأمريكا واتجوز واستقر هناك فتولت عمتها وجدتها لابوها رعايتها.

وابتدت علاقة نادرة بالغنا لما كانت فى الابتدائية فكانت بتهرب مع بعض زميلاتها لجنينه كانت قريبه من بيتها وتغنى لصاحباتها ولما كانت بترجع متأخرة كان عمها بيضربها، عيلتها جوزوها وهى عندها 13 سنة، و بعد 6 شهور من الجواز هربت فطلقها جوزها، و كان الفن هوه شغلها الشاغل وفضلت تمارس الغنا فى حفلات أسرية ضيقة لحد ما قابلت عازف الكمان المعروف، سامى الشوا ، فى واحدة من الحفلات وشجعها على احتراف الغنا وبعدها درست العزف على العود على ايد يوسف عمران وكمان علمها غنا الموشحات، ووقف سامى الشوا بجانبها لحد ما غنت فى حفلة عامة على مسرح رمسيس فى أوائل التلاتينيات، و فى 1932 قامت ببطولة فيلم «أنشودة الفؤاد» مع جورج أبيض.

ومن أشهر أغانى نادرة أغانيها الدينية فى الاذاعة و أهمها أنشودة «يا رب هيئ لنا من أمرنا رشدا» وهى من تلحينها بالاضافة لانها ساهمت فى الأغانى الوطنية علشان اتوفت فى 24 يوليو1990 بعد احتفالها بعيد ميلادها الرابع والتمانين بسبع أيام و كانت جنازتها بسيطة جداً وعدد المشيعين كان يتعد على الايدين.

وبيقول الموسيقار حلمى بكر أن نادرة تعتبر من الرائدات اللى جمعت بين التلحين والغناء زى لود كاش، وحاسس بالأسى علشان الأجيال الجديدة ماعندهاش ثقافة فنية تاريخية واحنا فى حاجة للتوثيق لتراثنا الغنائى والمزيكا سواء فى كتب أو فى صحافة أو اذاعة وتليفزيون وهيندهش الجميع من الكنوز النادرة بتاعتنا فى المجال دا.فى سنة 1932 قامت ببطولة فيلم أنشودة الفؤاد مع العملاق جورج ابيض ، والمحامى الهاوى عبد الرحمن رشدى والشيخ زكريا احمد اللى لحن اغانى الفيلم، و قام بدور بسيط "دور اللص" فنجح فيه نجاح كبير.

رحلت نادرة امين فى 24 يوليه سنة 1990 بعد احتفالها بعيد ميلادها 84

 اشهر اللى غنته 
 أنشودة القطن
 غنى معابا يا موج النيل
 بين الزهور والمية
 خدود الورد والياسمين
 فضفض الماء يا قمر
 بايدى أنا جرحت الفؤاد
 بكاك يا ليل يشجينى
 أعطنى العود اغنى
 لما بدا يتثنى
 يا ساعة الصفو
 الموشحات
 يا حبيبى اقبل الليل
ياوردة مالك دبلانه

 فيلموجرافيا 

تمثيل (3 اعمال)

1. انشوده الراديو
فيلم 1936

2. شبح الماضى
فيلم 1934

3. أنشودة الفؤاد
فيلم 1932

4. بنت ذوات
فيلم 1942

 شوف كمان 
رواد الغناء فى القرن 19
200px|center

تصنيف:مواليد 1906
تصنيف:وفيات 1990
تصنيف:مغنيات مصريات
تصنيف:ممثلات مصريات
تصنيف:مصريين سوريين
تصنيف:قاهريين
تصنيف:ناس من عابدين